2016  نوبل فیزیک اؤدولونو اینگیلیس دوید تاولس، دانک هولدین و مایکیل کوسترلیتز-ین قازاندی.
سوئدین باشکندی ایستوکهولم‌دا یئرلشن نوبل کومیته‌سی، 3 بیلیم اینسانی‌نین، مقناطیس مادده‌لره یئنی بیر دونیاگؤروشو گتیرمه‌لرینی اؤتورو بو اؤدوله لاییق گؤرولدوگونو بیلدیردی ..
آچیقلامادا، بیلیم اینسان‌لاری‌نین ایره‌لی ریاضیات اصول‌لارینا مراجعت ائده‌رک مادده‌نین غیری-عادی مرحله‌لری و وضعیت‌لرینی آراشدیرمادا یئنی اوفوق‌لار آشدیق‌لاری قید ائدیلدی.
علم اینسان‌لاری، 1 میلیون دو‌لار دگرین‌دکی اؤدولون ده صاحبی اولدو.
اؤدولون یاریسی کوسترلیتز'ین اولارکن، دیگر یاری‌سینی ایسه تاولیس و هولدین پایلاشا‌جاق.
کئچن ایل نوبل فیزیک اؤدولی، آتوم آلتی پارچاجیک‌لار ساحه‌سینده آراشدیرما‌لار ائدن ژاپون تاکااکی کاژیتا و کانادا‌لی آرتور مکدانیلدت-ا وئریلمیشدی.
دونن ده نوبل طیب اؤدولونون صاحبی بللی اولموش، ژاپون علم اینسانی یوشینوری اوهسومی حوجیره ترکیب‌لرینه ائتدیگی قاتقی‌لار سببیله بو اؤدوله لاییق گؤرولموشدو.
نوبل کیمیا اؤدولونون صاحبی ایسه صاباح آچیق‌لانا‌جاق.
ماراقلا گؤزلنیلن نوبل باریش اؤدولونون صاحبی ده 7 اوکتوبردا معین اولا‌جاق.
قازانان اینسانلار اؤدول‌لرینی، آلفرد نوبل‌ین اؤلوم ایلدؤنومو اولان 10 دسامبردا تشکیل ائدیلن مراسیمده آلا‌جاق.
